Aký sirup môžem kombinovať so sprejom?
Kašlem ...pani doktorka na pľúcnej ambulancií povedala že je to zachvatovy kaše.
Ale keď sa rozkašlem tak sa mi v hrdle spraví hlien, a jeto potom veľmi nepríjemné lebo ma s toho veľmi napína na vracanie.Aký sirup by som mohla kombinovať s Atrovent 20 sprejom?Ďakujem
Dobrý deň,
ďakujeme za Vašu otázku.
Zvýšená tvorba hlienov môže byť príznakom akútneho aj chronického ochorenia. V prípade akútneho ochorenia je vhodné kombinovať Atrovent N bez ovplyvnenia jeho účinku s
acetylcysteínom
, mukolyticky aktívnou látkou, ktorá riedi hustý hlien v dýchacích cestách.  Užíva sa v dávke 1 tableta denne, bez porady s lekárom maximálne 5 dní.
V prípade záchvatov kašľa, ktoré súvisia s chronickým ochorením dýchacích ciest, je možné pri podráždení podať pastilky s obsahom
islandského lišajníka
, ktorý chráni, zvlhčuje ústnu sliznicu a znižuje reflex kašľa.
Prajem skorú úľavu od ťažkostí.
S pozdravom
PharmDr. Veronika Kiabová